חלאסרטן

חלאסרטן היא עמותה ישראלית, הפועלת על בסיס התנדבות למען מתן תמיכה בחולים אונקולוגיים צעירים.<ref name=":2"></ref><ref name=":0" /><ref name=":3"></ref> על פי "האגודה האירופית לאונקולוגיה רפואית", הארגון משרת חולים סרטן צעירים בגילאי 18–44,<ref></ref><ref name=":0" /><ref name=":lounge1"></ref> באמצעות פעולות שונות.<ref name=":0"></ref><ref name=":1"></ref> העמותה מתמקדת בעיקר בחולים עם סרטן השד, מלנומה, לימפומה, סרטן המעי הגס, לוקמיה ועוד.<ref name=":0" /><ref name=":10"></ref> העמותה מציעה לחולי סרטן קהילה אשר מאפשרת למטופלים להקל על תחושת הבדידות שלהם<ref name=":0" /> ולהפחית מרמת החרדה.<ref name=":0" />

מטרות הארגון כפולות: ראשית, לאפיין את פרופיל המשתמשים של חולים צעירים חולי סרטן, את יעדיהם ואת צורכיהם שלא נענו;<ref name=":1" /> שנית, "להשפיע על עמדות מוסדות המדינה הרשמיים" בתחום החקיקה והטיפול בחולי סרטן.<ref name=":2" /> סקרים חיצוניים מראים כי מטופלים רואים בעמותה לא רק מקור אמין למידע רפואי,<ref name=":1" /> אלא גם מנטורינג של מטופלים חדשים על ידי מחלימים מסרטן.<ref name=":1" />

== היסטוריה ==
בשנת 2016, זוהר יעקובסון, מייסדת מרכז טל ישראלי לאונקולוגיה אינטגרטיבית,<ref name="Galanti"/> חברה לשירה קופרמן-סגל, בכדי להעניק "פתרון הולם לצעירים חולי סרטן".<ref name=":Acting"></ref> לדברי יעקובסון, הייתה "מסגרת לילדים ומסגרת למבוגרים – אבל לא הייתה מסגרת עבור מישהו שנמצא בשיא חייו, לומד, [...] ופתאום נדחף לבית חולים ללא מסגרת לאנשים בגילו."<ref name=":Acting" />

המיזם נקרא "חלאסרטן", הלחם של המילים חלאס וסרטן.<ref name=":Acting2"></ref> הגישה למטופלים הראשונים נעשתה באמצעות מדיה חברתית, בשל גילם הצעיר והגישה הקלה שלהם למדיה דיגיטלית ולחומרים מקוונים.<ref name=":Rambam3"></ref>

זמן קצר לאחר הקמתה הגיעה הקהילה הדיגיטלית של העמותה ליותר מ-25,000 משתתפים. הארגון, בתמיכת Merck Sharp & Dohme (MSD),<ref name="Galanti"></ref><ref name=":Acting" /> סייע לחולי סרטן צעירים בדייטים ובאינטראקציות חברתיות.<ref></ref> הקהילה התמקדה ב"פתיחת שיח שעלול להיות קשה או לא נוח, בניסיון להסיר את אלמנט המבוכה" המזוהה עם המחלה.<ref name=":Rambam"></ref>

כתוצאה מסקרים פנימיים שערכו חברי קהילת חלסארטן, נוצר הצורך ליצור מפגש בין מטופלים חדשים לבין חברי הקהילה שהם ניצולי סרטן.<ref name=":Nationwide"></ref> כך החלה חלאסרטן לפנות לחברי הקהילה שהחלימו מסרטן, וביקשה מהם להפוך לחונכים עבור חולי סרטן צעירים שאובחנו לאחרונה. כך החלו לפעול הקליניקות של העמותה.

== קליניקות ==
לאחר הצלחת הקהילה הדיגיטלית, ולאחר בחינת הצרכים הבלתי מסופקים והאתגרים הייחודיים השונים של חולי סרטן צעירים,<ref name=":Eliav"></ref> הקימה חלסארטן מרפאות ייעודיות בבתי חולים עם מרכזים אונקולוגיים גדולים למבוגרים צעירים. יוזמה זו כללה את בית החולים רמב"ם בחיפה, עם צוות ייחודי לעניין, כולל ניצולי סרטן שהציעו חניכה ותמיכה לחולים חדשים.<ref name=":Acting" /><ref name=":Rambam4"></ref> תפקידם של המחלימים החונכים היה להעמיד לרשות המטופלים החדשים את מגוון הכלים הדיגיטליים שחברי הקהילה מספקים לטובת צורכיהם הייחודיים של המטופלים.<ref name=":Rambam" />

מלבד תוכנית המנטורינג, הקליניקות כוונו גם לזהות "צווארי בקבוק" אשר מקשים על חולים לקבל ייעוץ בכלל יחידות בתי החולים וקופות החולים. הקליניקה, בהיותה רב תחומית, החלה להציע למטופלים סיוע במצוקה רגשית סביב המחלה, תוך התייחסות לנושאים כמו שימור פוריות, השפעות הורמונליות וגיל מעבר מוקדם, תפקוד מיני ושיקום, כמו גם צרכים פסיכו-סוציאליים כמו התמודדות עם הורות צעירה, מערכות יחסים חדשות, בדידות, וחזרה לעבודה.<ref name=":Rambam3" />

בניגוד למחלקות אונקולוגיות אחרות המיועדות לחולי סרטן בכל הגילאים הגדולים, תוכניות המרפאה למבוגרים צעירים החלו להתמקד ב"שמירת פוריות, הצעת הדרכה והעמדת נושאים אלו בראש סדר העדיפויות." זה, בהיותו נושא אקוטי עבור חולות סרטן צעירות.<ref name=":Rambam3" />

בעקבות הצלחתה של מרפאת חלסרטן בבית החולים רמב"ם בחיפה, פנה בית החולים שיבא ברמת גן לחלסארטן והציע להקים מרפאה דומה בתוך בית החולים ברמת גן.

מרפאת שיבא נועדה ליצור "מערכת תומכת מותאמת אישית" לכל מטופל.<ref name="תוכנית לטיפול בחולי סרטן צעירים"></ref> התוכנית כללה סיוע במגוון רחב של תחומים, כולל היבטים חברתיים, מצב רגשי, תפקוד קוגניטיבי, שיקום תפקודי, מערכות יחסים, מיניות ודימוי גוף, פוריות, גיל המעבר ואנדרופוזה.

אחת התוכניות שחלאסרטן יזמה בשיבא הייתה "מועצת מטופלים צעירים". מועצה זו של רופאים וחולים משותפים מתקיימת מעת לעת כדי לדון ולתרום לעיצוב פעילויות העמותה, כאשר המטופלים עצמם מציעים שיפורים בתנאי הטיפול המוענקים להם. בעקבות המעקב אחר התוכנית בבית החולים רמב"ם ובבית החולים שיבא הוצגו תוצאות פעילות התכנית במטרה ליישם את התוכנית ברמה הארצית בישראל.

== מאבק למען שוויון עבור חולים ומחלימים מסרטן ==
הארגון שואף להכיר בצרכים המיוחדים של חולי סרטן צעירים כמו גם של ניצולי סרטן. בישראל 60% מהמחלימים הצעירים מסרטן לא מועסקים לעבודה.<ref name=":8"></ref> בנוסף, בשל פוליסות ביטוח חיים, ניצולי סרטן צעירים אינם זכאים למימון כלשהו של בית או משכנתה.<ref name=":8" /> חלאסרטן פתחה בקמפיין לאומי להעלאת המודעות ולשינוי חקיקה.<ref name=":8" />

חלאסרטן פעלה כדי לסייע לחולי סרטן בהליכים בירוקרטיים ממשלתיים. בעקבות קמפיין לאומי הועברה חקיקה חדשה במסגרת רשות המיסים, הביטוח הלאומי ומשרד התחבורה. כל חולי הסרטן קיבלו מעמד ייחודי בכל משרדי הממשלה, וכתוצאה מכך קיבלו שירותים ייחודיים המציעים שירות מזורז וכן סיוע דיגיטלי. מיזם "הגל הירוק" הוא מיזם המנגיש שירותי מדינה עבור חולים ומחלימים מסרטן. המיזם נוצר משיתוף פעולה של חלאסרטן ועידן מגידיש שאשתו חלתה בסרטן השד ומטרתו בין היתר לסייע לחולים ומחלימים מסרטן במיצוי זכויות, קיצור וייעול תהליכים בירוקרטיים.

== מרפאות אונקולוגיות למבוגרים צעירים ==
העמותה פועלת בארבעת המרכזים:
* רמב"ם - הקריה הרפואית לבריאות האדם<ref></ref>
* המרכז הרפואי ע"ש חיים שיבא – תל השומר<ref name="תוכנית לטיפול בחולי סרטן צעירים"/>
* המרכז הרפואי תל אביב ע"ש סוראסקי<ref></ref>
* מרכז רפואי רבין<ref></ref>

== פרסים והישגים ==
בשנת 2016 הוענק לחלאסרטן "פרס החדשנות הישראלי" על ידי איגוד השיווק הישראלי.<ref></ref>

בשנת 2020, כהוקרה על פעילותה, הוענק לאגודת חלאסרטן פרס זוסמן מארגון הג'וינט למצוינות בפיתוח שירותים חברתיים.<ref name=":3" /> העמותה הוכרה בזכות יצירת פתרונות יצירתיים עבור חולי סרטן.<ref name=":3" /> על פי ועדת הפרס, העמותה "מבקשת לשנות את התפיסה הרווחת כי חולי סרטן הם באחריותם הבלעדית של אנשי מקצוע בתחום הרפואה, ושמה דגש על יצירת קהילה. זו, בתורה, מסייעת למערכת הבריאות לשפר את שירותיה."<ref name=":3" />

==קישורים חיצוניים==
*

== הערות שוליים==

קטגוריה:ארגונים חברתיים בישראל
קטגוריה:ישראל: ארגוני בריאות ורפואה
קטגוריה:סרטן: ארגונים